Diari Oficial de la Generalitat Valenciana


Sumari del DOGV 7626, del 30-09-2015 (2015/7961)

ACORD d'11 de setembre de 2015, del Consell, pel qual s'autoritza incrementar els límits per a comprometre despesa plurianual a càrrec de la línia de subvenció T7734, «Compensació per danys climàtics no assegurats», de l'annex de transferències de capital del programa 714.20, Foment i Garantia Agrària, de la Conselleria d'Agricultura, Medi Ambient, Canvi Climàtic i Desenvolupament Rural (VL 05.001/15-005).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7626

Data del DOGV
:   30-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7961


Data del document
:   11-09-2015

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de setembre de 2015, del Consell, pel qual s'autoritza incrementar els límits per a comprometre despesa plurianual a càrrec de la línia de subvenció T7734, «Compensació per danys climàtics no assegurats», de l'annex de transferències de capital del programa 714.20, Foment i Garantia Agrària, de la Conselleria d'Agricultura, Medi Ambient, Canvi Climàtic i Desenvolupament Rural (VL 05.001/15-005). [2015/7961]  
El Consell, en la reunió del dia 11 de setembre de 2015, va adoptar l'acord següent:  
  
El pressupost del programa 714.20, Foment i Garantia Agrària, inclou la línia de subvenció T7734, «Compensació per danys climàtics no assegurables», a càrrec del qual s'ha previst convocar ajudes que contribuïsquen a pal·liar els efectes que la sequera ha tingut en els cultius d'ametlers, la qual cosa comporta comprometre despesa futura per un import superior al límit previst en l'article 40.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions. És per això que la Conselleria d'Agricultura, Medi Ambient, Canvi Climàtic i Desenvolupament Rural ha proposat incrementar el percentatge per a adquirir compromisos de despesa a càrrec del pressupost 2016.  
En atenció d'aquestes consideracions i segons que preveu l'apartat 4 de l'esmentat article 40 de la Llei 1/2015, de 6 de febrer, de la Generalitat, a proposta del conseller d'Hisenda i Model Econòmic, el Consell  
  
  
ACORDA  
  
S'autoritza l'ampliació del límit quantitatiu que fixa l'article 40 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, per a assumir compromisos de despesa plurianual a càrrec de la línia T7734 del capítol 7 del programa 714.20, Foment i Garantia Agrària, d'acord amb el detall següent:  
  
Exercici Límit actual Límit modificat  
2016 1.744.800 1.920.000  
  
  
València, 11 de setembre de 2015  
  
La consellera secretària,  
MÓNICA OLTRA JARQUE